section_heading: Renesansa i protestantska reformacija
paragraph_text: mini|lijevo|<center>[[Nicholas Hilliard, Elizabeta I. kao Feniks, 1576., ulje na platnu, 78.8 x 61 cm.<center>]] Velike promjene u engleskoj umjetnosti su se dogodile s uvođenjem reformacije koju je pokrenuo Henrik VIII., kralj Engleske 1536. god., nakon čega je uslijedilo prisvajanje samostanske imovine i uništenja većine likovnih djela (zbog protestantskog ikonoklazma koji je cvao sve do 17. st.). Uslijedila je izolacija Engleske od umjentičkih pokreta u Europpi, uključujući najprije renesansu. Engleska renesansa je započela relativno kasno, polovicom 16. stoljeća, i nije pridonijela mnogo likovnoj umjetnosti (osim iznimno originalne Tudorske i Elizabetske arhitekture; koja se zapravo direktno nastavlja na gotičku arhitekturu) dok je u glazbi i književnosti imala mnogo veći učinak. Umjetnici na Tudorskom dvoru su većinom dolazili iz kontinentalne Europe i slikali u duhu flamanske i talijanske renesanse. Vjersko slikarstvo je doslovno zamrlo, a ravilo se prtretno slikarstvo, najprije među bogatom elitom, a potom među pripadnicima bogatije srednje klase koji su njegovali originalnu portretnu minijaturu. Nicholas Hilliard je naplaćivao samo £3 za minijaturu, što je bilo prihvatljivo brojnim trgovcima.